[{"text_idx": "#000000", "text": "Fotod: Eesti pa\u0308a\u0308stjad Afganistanis koolitamas"}, {"text_idx": "#000001", "text": "Detsembrikuus ku\u0308lastasid kaks Eesti pa\u0308a\u0308steeksperti Afganistani pealinna Kabuli, et viia la\u0308bi ja\u0308tkukursus tuleto\u0303rjetehnika kasutamiseks. Koolitus viidi la\u0308bi koosto\u0308o\u0308s kohaliku EUPOLi koordinaatoriga ning selles osales u\u0308le 20 pa\u0308a\u0308steteenistuse instruktori Afganistani eri provintsidest. Ko\u0303ik osalejad said EUPOLilt koolituse la\u0308bimise tunnistuse."}, {"text_idx": "#000002", "text": "Ja\u0308tkukursusel vo\u0303eti lisaks moodsate pa\u0308a\u0308steautode kasutamisele vaatluse alla ka erivarustus, millega on vo\u0303imalik likvideerida erinevate pa\u0308a\u0308stesu\u0308ndmuste (liikluso\u0303nnetused, plahvatused jne) tagaja\u0308rgi. Kokku on Afganistani pa\u0308a\u0308steteenistusele erinevate rahvusvaheliste projektide kaudu u\u0308le antud 42 uut pa\u0308a\u0308steautot, mis oma tehniliselt u\u0308lesehituselt sarnanevad Eestis kasutusel olevate masinatega."}, {"text_idx": "#000003", "text": "Siit ka po\u0303hjus, miks instruktorid on saadetud Eestist \u2013 meil on olemas varasem sarnase pa\u0308a\u0308stetehnika koolitamise ja kasutuse kogemus."}, {"text_idx": "#000004", "text": "Koolitusele kogunes u\u0308le 20 pa\u0308a\u0308steinstruktori erinevatest Afganistani provintsidest."}, {"text_idx": "#000005", "text": "Tuleto\u0303rjeauto pumba kasutuso\u0303pe: o\u0303pitud teadmised vo\u0303tavad koolitatud endaga kaasa provintsidesse u\u0308le Afganistani, kus need kohalikele pa\u0308a\u0308stjatele edasi antakse."}, {"text_idx": "#000006", "text": "Eesti pa\u0308a\u0308stja Innar Malleus demonstreerib afgaanidele hu\u0308draulilist pa\u0308a\u0308stevahendit, millega avada avarii vo\u0303i plahvatuse la\u0308bi teinud auto vrakki, et jo\u0303uda kannatanuteni vo\u0303imalikult kiiresti."}, {"text_idx": "#000007", "text": "Pa\u0308a\u0308steinstruktoritel oli vo\u0303imalus la\u0308bi teha ka elustuletreening, mis simuleerib tulekahju korteris: metallkonteinerisse su\u0308u\u0308datud po\u0303leng vo\u0303ib to\u0303sta temperatuuri kuni 900 kraadini."}, {"text_idx": "#000008", "text": "Koolitus toimus Eesti Va\u0308lisministeeriumi poolt eraldatud arengukoosto\u0308o\u0308- ja humanitaarabi vahenditest rahastatava projekti raames."}, {"text_idx": "#000011", "text": "Mondo kogub annetusi Ukraina toetamiseks"}]